CELEX: 31996R2247
Language: el
Date: 1996-11-25
Title: Κανονισμός (ΕΚ) αριθ. 2247/96 της Επιτροπής της 25ης Νοεμβρίου 1996 σχετικά με τη διακοπή της αλιείας σολομού από σκάφη που φέρουν τη σημαία της Φινλανδίας

Avis juridique important

|

31996R2247

Κανονισμός (ΕΚ) αριθ. 2247/96 της Επιτροπής της 25ης Νοεμβρίου 1996 σχετικά με τη διακοπή της αλιείας σολομού από σκάφη που φέρουν τη σημαία της Φινλανδίας  

Επίσημη Εφημερίδα αριθ. L 302 της 26/11/1996 σ. 0006 - 0006

ΚΑΝΟΝΙΣΜΟΣ (ΕΚ) αριθ. 2247/96 ΤΗΣ ΕΠΙΤΡΟΠΗΣ της 25ης Νοεμβρίου 1996 σχετικά με τη διακοπή της αλιείας σολομού από σκάφη που φέρουν τη σημαία της ΦινλανδίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), όπως τροποποιήθηκε από τον κανονισμό (ΕΚ) αριθ. 2870/95 (2), και ιδίως το άρθρο 21 παράγραφος 3,Εκτιμώντας:ότι ο κανονισμός (ΕΚ) αριθ. 3084/95 του Συμβουλίου, της 21ης Δεκεμβρίου 1995, για την κατανομή, για το έτος 1996, των ποσοστώσεων αλιευμάτων μεταξύ των κρατών μελών για τα σκάφη που αλιεύουν στα ύδατα της Λετονίας (3), προβλέπει τις ποσοστώσεις σολομού για το 1996 7ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα τα οποία πραγματοποιούνται από σκάφη που φέρουν τη σημαία κράτους μέλους θεωρούνται ότι έχουν εξαντλήσει την ποσόστωση που έχει χορηγηθεί 7ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα σολομού στα ύδατα της υποδιαίρεσης CIEM III d (ύδατα της Λετονίας) από σκάφη που φέρουν τη σημαία της Φινλανδίας ή είναι νηολογημένα στη Φινλανδία έχουν εξαντλήσει το όριο των ποσοστώσεων που έχουν χορηγηθεί για το 1996 7 ότι η Φινλανδία απαγόρευσε την αλιεία του αποθέματος αυτού από την 1η Νοεμβρίου 1996 7 ότι, κατά συνέπεια, είναι αναγκαίο να τηρηθεί η ημερομηνία αυτή,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Τα αλιεύματα σολομού στα ύδατα της υποδιαίρεσης CIEM III d (ύδατα της Λετονίας) από σκάφη που φέρουν τη σημαία της Φινλανδίας ή είναι νηολογημένα στη Φινλανδία θεωρούνται ότι έχουν εξαντλήσει την ποσόστωση που έχει χορηγηθεί στη Φινλανδία για το 1996.Απαγορεύεται η αλιεία σολομού στα ύδατα της υποδιαίρεσης CIEM III d (ύδατα της Λετονίας) από σκάφη που φέρουν τη σημαία της Φινλανδίας ή είναι νηολογημένα στη Φινλανδία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Νοεμβρίου 1996.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 25 Νοεμβρίου 1996.Για την ΕπιτροπήEmma BONINOΜέλος της Επιτροπής(1) ΕΕ αριθ. L 261 της 20. 10. 1993, σ. 1.(2) ΕΕ αριθ. L 301 της 14. 12. 1995, σ. 1.(3) ΕΕ αριθ. L 330 της 30. 12. 1995, σ. 86.